***Kids Pick the President*** je séria špeciálnych predvolebných programov vyrobených sieťou Nickelodeon TV network založená na simulovaných voľbách detí na výber prezidenta USA. Od roku 1988 výsledok tohto programu presne predpovedal víťaza každých volieb s výnimkami iba v rokoch 2004 a 2016. Program pomáha odhadnúť, ako by sa mohla politika vyvíjať, keď určitá skupina detí nadobudne volebné právo.

História
--------

Program sa začal vysielať v roku 1988 ako súčasť každoročného spravodajstva *„Kids Vote"*, ktorý zábavným spôsobom zapájal deti do politického procesu.

V roku 1992 voľby sponzorovala obchodná sieť Target Corporation prostredníctvom reklám v novinách. Deti mohli hlasovať osobne v obchodoch Target, kde boli vytvorené volebné miestnosti.

Vo voľbách v roku 1996 prostredníctvom televízneho hlasovania si deti vybrali za prezidenta Billa Clintona pred Bobom Dolom a Rossom Perotom.

V prieskume v roku 2000 sa zúčastnilo 400 000 ľudí prostredníctvom telefónneho čísla 800. Obaja kandidáti, Al Gore a George W. Bush, sa zúčastnili kampaní v štúdiách Nickelodeonu.

Nickelodeon v roku 2004 propagoval túto udalosť intersticiálnymi vstupmi v rámci svojho pravidelného programu, online aktivitami, predstavoval ju v detskom časopise *Nickelodeon Magazine* a aj prostredníctvom knihy. Obaja kandidáti, John Kerry a George W. Bush, odmietli možnosť vystúpiť v televízii. Uviedli, že boli príliš zaneprázdnení. Výsledok detských volieb oznámila Linda Ellerbeeová v programe *U-Pick Live*. John Kerry dostal 57% hlasov a prezident George W. Bush 43%. To bolo prvé hlasovanie, ktorého výsledky boli v rozpore s výsledkami všeobecných volieb.

V roku 2008 sa v prieskume zúčastnilo 2,2 milióna detí. Obaja hlavní kandidáti natočili televízne reklamy na propagáciu tohoto podujatia. Účastníci mohli hlasovať bez hlasovacieho lístka alebo overenia na nezávislej webovej stránke Nickelodeonu, kde boli uvedené postoje kandidátov k jednotlivým otázkam. Barack Obama získal 51% (1 167 087 hlasov) a John McCain získal 49% (1 129 945 hlasov). Výsledky zverejnila opäť Linda Ellerbeeová v roku 2008 v priamom prenose.

V roku 2012 detské voľby vyhral Barack Obama so 65% nad republikánskym vyzývateľom Mittom Romneyom. Romney sa odmietol zúčastniť spoločnej televíznej debaty. Obama pozval voličov na osobné stretnutie v Bielom dome, kde odpovedal na ich otázky.

Linda Ellerbeeová, ktorá bola hosťom *Nick News*, považovala Romneyho rozhodnutie nezúčastniť sa ako príklad jeho nedostatočného „rešpektu" k mladým ľuďom. Obamova kampaň tiež reagovala vyhlásením, že žiaci „požadujú podrobnosti" a chcú odpovede na otázky, prečo Romney chce zvýšiť počet žiakov v triede, obmedziť počet učiteľov, zvýšiť dane na ich rodiny a znížiť financovanie seriálu s ich obľúbenou postavou Big Bird zo seriálu *Sesame Street*.

V roku 2016 účastníci prieskumu verejnej mienky Nickelodeonu vyberali z 3 kandidátov – republikán Donald Trump, demokratka Hillary Clintonová a libertarián Gary Johnson. Nickelodeon poskytol informácie iba o kandidátoch za demokratov a republikánov. Boli to prvé voľby po odchode Lindy Ellerbeeovej do dôchodku, a to sa odrazilo na menšom pokrytí tejto udalosti v programe Nickelodeonu. V krátkom programe oznámili výsledky detských volieb. Hillary Clintonová zvíťazila s 53%, Donald Trump získal 36%, kým Gary Johnson získal iba 11%. Bolo to druhýkrát, keď sa výsledky hlasovania detí nezhodovali s výsledkami všeobecných volieb.

V roku 2020 sa uskutočnil prieskum Nickelodeonu medzi prezidentom Donaldom Trumpom a jeho demokratickým vyzývateľom Joeom Bidenom. Výsledky hlasovania boli vyhlásené 27.októbra 2020 počas hodinového špeciálu Nick News s názvom *Nick News: Kids Pick the President*, ktorého hostiteľkou bola Keke Palmer, a vysielané zároveň na Nickelodeon, Nicktoons a TeenNick.  Libertariánska kandidátka Jo Jorgensen vyjadrila svoj nesúhlas s formou daného postupu, pretože  ju vynechali z volebného prieskumu, a uviedla, že *„organizátori sú spoluvinníkmi pre indoktrináciu našich detí, že existujú iba 2 strany"*. 21. októbra sieť zistila podvádzanie, keď na online fórach sa začalo diskutovať o znižovanie hodnovernosti stránky Kids Pick the President podvodnými hlasmi. Nakoniec bolo zistených viac ako 130 000 hlasov generovaných robotmi. Spoločnosť Nickelodeon použila systém na certifikáciu voličov, ktorý identifikoval falošné hlasy a následne ich odstraňoval, čím sa zabezpečilo, že do celkového počtu sa započítali iba hlasy certifikovaných voličov. V ankete zvíťazil Joe Biden s 53% hlasov, za ním nasledoval Donald Trump so 47% hlasov.

### Tabuľka s výsledkami

| Rok | 1.kandidát | % | 2.kandidát | % | 3.kandidát | % |
| --- | --- | --- | --- | --- | --- | --- |
| 1988 | George H. W. Bush | 51% | Michael Dukakis | 49% |  |  |
| 1992 | Bill Clinton | 38% | George H. W. Bush | 37,9% | Ross Periot | 24% |
| 1996 | Bill Clinton | 45% | Bob Dole | 37% | Ross Perot | 18% |
| 2000 | George W. Bush | 55% | Al Gore | 45% |  |  |
| 2004 | John Kerry | 57% | George W. Bush | 43% |  |  |
| 2008 | Barack Obama | 51% | John McCain | 49% |  |  |
| 2012 | Barack Obama | 65% | Mitt Romey | 35% |  |  |
| 2016 | Hillary Clintonová | 53% | Donald Trump | 36% | Gary Johnson | 11% |
| 2020 | Joe Biden | 53% | Donald Trump | 47% |  |  |

Iné detské voľby
----------------

„Žiacke voľby" (The Scholastic Election) uskutočňovala Scholastic Corporation Scholastic News každý volebný rok od roku 1940. Tvrdí, že predpovedala správne konečné výsledky volieb s 3 výnimkami: Harry S. Truman vyhral nad Thomasom Deweyom v prezidentských voľbách 1948, John F. Kennedy vyhral nad Richardom Nixonom v prezidentských voľbách 1960 a Donald Trump vyhral nad Hillary Clintonovou v prezidentských voľbách 2016.

„Deti hlasujú" (*Kids Voting*) sa konajú v školských triedach ako súčasť učebných osnov v americkom demokratickom procese s rôznymi programami určenými pre materské školy za pomoci študentov stredných škôl. Je to celonárodná organizácia, ktorá sa skladá z lokálnych pobočiek. Na rozdiel od iných podobných programov, ktoré vytvárajú kampaň oznámením svojich výsledkov krátko pred všeobecnými voľbami, voľby „Deti hlasujú" sa konajú v deň všeobecných volieb.

Referencie
----------

1. 1 2   *Obama Wins By A Landslide - In Kids' Online Poll* [online]. uk.news.yahoo.com, [cit. 2020-09-07]. Dostupné online. (po anglicky)
2. 1 2 3   *Nickelodeon viewers 'vote' for Obama* [online]. UPI, [cit. 2020-09-07]. Dostupné online. (po anglicky)
3. ↑   *The Daily Courier - Vyhľadávanie v archíve Správ Google* [online]. news.google.com, [cit. 2020-09-07]. Dostupné online.
4. 1 2   *Candidates decline Nick kids* [online]. Los Angeles Times, 2004-10-16, [cit. 2020-09-07]. Dostupné online. (po anglicky)
5. ↑   *Kids pick Kerry to be the next president* [online]. www.chinadaily.com.cn, [cit. 2020-09-07]. Dostupné online.
6. ↑   *Hillary Clinton Wins in Nickelodeon's 'Kids Pick The President'* [online]. Time, [cit. 2020-09-07]. Dostupné online.
7. ↑   *Hillary Clinton is the Winner of Nickelodeon’s Kids Pick the President "Kids’ Vote"* [online]. web.archive.org, 2016-11-06, [cit. 2020-09-07]. Dostupné online. Archivované 2016-11-06 z originálu.
8. ↑  ROSARIO, Alexandra Del; ROSARIO, Alexandra Del. *Deadline* [online]. 2020-10-20, [cit. 2021-04-17]. Dostupné online. (po anglicky)
9. ↑   *Breaking News - Nickelodeon Lets Kids' Voices Be Heard This Election Season with Return of Bellwether "Kids' Vote" Poll and Brand-New "Nick News: Kids Pick the President" Special Hosted by Keke Palmer | TheFutonCritic.com* [online]. thefutoncritic.com, [cit. 2021-04-17]. Dostupné online.
10. ↑  RUIZ, Michael. *Libertarian candidate Jorgensen snaps at Nickelodeon for leaving her off 2020 elections graphic* [online]. Fox News, 2020-10-27, [cit. 2021-04-17]. Dostupné online. (po anglicky)
11. ↑  ROSARIO, Alexandra Del; ROSARIO, Alexandra Del. *Deadline* [online]. 2020-10-27, [cit. 2021-04-17]. Dostupné online. (po anglicky)
12. ↑   *Obama wins Scholastic kids vote election* [online]. UPI, [cit. 2020-09-07]. Dostupné online. (po anglicky)
13. ↑  ROUSSELLE, Christine. *Here's Who Scholastic's Mock Election Says Will Win In November--And It Hasn't Been Wrong in 50 Years* [online]. Townhall, [cit. 2020-09-07]. Dostupné online. (po anglicky)

Zdroje
------

* *Tento článok je čiastočný alebo úplný preklad článku Kids Pick the President na anglickej Wikipédii.*
* *Kids Pick the President* na Nickipedia (Fandom)
* *Nickelodeon's Kids Pick the President* na Telescope
* *Nickelodeon - Kids Pick the president* na Britannica Digital Learning
* *Nickelodeon's 'Pick the President' almost always predicts the winner. This year, kids chose…* na Chicago Rribune